António de Oliveira Salazar, naixito de Vimiero (Santa Comba Dão, Reino de Portugal) o 28 d'abril de 1888 y muerto en Lisbona (Portugal) o 27 de chulio de 1970, estió un economista, profesor universitario y politico portugués, eastablidor d'una dictadura en o país, continadora d'a dictadura melitar establita dimpués d'o golpe d'estato melitar de Mendes Cabeçadas y succedita por Gomes da Costa. Dende o cargo clau de Menistro de Finanzas de Portugal, que ocupó dende 1926, plegó enta o cargo de President d'o Consello de menistros de Portugal en 1932, creyando un partiu politico ta organizar o suyo poder presonal (a União Nacional) y establindo os alazetz d'o dito Estado Novo (Estato Nuevo), un rechimen politico autoritario y nacionalista, amanato d'o faixismo de Benito Mussolini u d'o franquismo de Francisco Franco. Continó en o poder dica la suya muerte.